3. ΑΝΑΓΚ. ΝΟΜΟΣ υπ’ αριθ. 1781 της 20/25 Απρ. 1951  Περί επιβολής φόρου επί της αυτομάτου ωφελείας της προκυπτούσης εξ ενίων ειδών εισαγομένων εκ της αλλοδαπής. Άρθρ.1.-1.Προκειμένου περί ειδών, εισαγομένων εκ της αλλοδαπής δυνάμει αδειών του Υπουργείου Εμπορίου, ως ταύτα ειδικώτερον θέλουσιν ορισθή δια κοινών αποφάσεων των Υπουργών Οικονομικών και Εμπορίου, η κατά τα κατωτέρω προσδιοριζομένη διαφορά αποτελούσα αυτόματον ωφέλειαν του εισαγωγέως, υπόκεινται εις τον φόρον του παρόντος νόμου. Η διαφορά αύτη, ειδικώτερον, προσδιορίζεται δι’ αφαιρέσεως εκ της κατά τον χρόνον της εισαγωγής τιμής χονδρικής πωλήσεως εν τω εσωτερικώ του είδους: α)Της τιμολογιακής αξίας CIF του εισαγομένου είδους, ως τοιαύτης νοουμένης της εις δραχμάς αξίας του εις ξένον νόμισμα τιμολογίου υπολογιζομένου επί τη επισήμω τιμή συναλλάγματος, προσηυξημένης κατά την αξίαν των αποδεικτικών συναλλάγματος αναλόγως προς την εκάστοτε συντρέχουσαν περίπτωσιν. β)Των πάσης φύσεως εισαγωγικών δασμών φόρων και τελών δι’ ων βαρύνεται το είδος γ)Πάσης ετέρας δαπάνης βαρυνούσης το είδος κατά την εισαγωγήν αυτού ως και των μεταφορικών, πλην των καταβαλλομένων πριμ. (PRIMES) και δ)Του συνήθους κέρδους της χονδρικής πωλήσεως. Ο επί της ωφελείας ταύτης φορολογικός συντελεστής ορίζεται εις 100% μη προσαυξανόμενος δι’ ετέρου τινός φόρου. 2.Η κατά την προηγουμένην παράγραφον διαφορά φορολογείται κεχωρισμένως και ανεξαρτήτως προς πάσαν άλλην τυχόν φορολογικήν υποχρέωσιν του εισαγωγέως εκ φόρου Δ΄ Κατηγορίας των καθαρών προσόδων, δια τον υπολογισμόν του οποίου προστίθεται προκειμένου περί των ανωτέρω ειδών εις την αξίαν κτήσεως αυτών και το ποσόν της ανωτέρω ωφελείας. Άρθρ.2.-1.Η κατά το προηγούμενον άρθρον  φορολογητέα ωφέλεια, καθορίζεται εκάστοτε υπό της Φορολογικής Επιτροπής του άρθρ. 2 του Β.Δ.  της 4 Ιαν. 1949 και κατά την ενώπιον αυτής  διαδικασίαν   και   υπολογίζεται   εις   ποσοστόν  επί  Σελ. 217 Φορολογία κερδών εισαγωγέων 27.Δ.δ.1-3 της τιμολογιακής αξίας του είδους, το οποίον δύναται να είναι διάφορον δια το αυτό είδος αναλόγως της χώρας προελεύσεώς του. Δια την εφαρμογήν του παρόντος νόμου η ανωτέρω Επιτροπή συμπληρούται δι’ ενός υπαλλήλου του Υπουργείου Εμπορίου επί βαθμώ τουλάχιστον Τμηματάρχου και δι’ ενός ανωτέρου υπαλλήλου της Τραπέζης Ελλάδος, αμφοτέρων οριζομένων δι’ αποφάσεως του Υπουργού των Οικονομικών. 2.Υπόχρεα προς υποβολήν δηλώσεως και καταβολήν του φόρου είναι τα ενεργήσαντα την εισαγωγήν φυσικά ή νομικά πρόσωπα. Επί ομορρύθμων ή ετερορρύθμων εταιρειών ο φόρος δηλούται και καταβάλλεται υπό του νομικού προσώπου της εταιρείας. 3.Οι υποκείμενοι εις τον φόρον οφείλουσι να επιδώσωσι σχετικήν δήλωσιν εις τον αρμόδιον Οικονομικών Έφορον εντός προθεσμίας τριάκοντα ημερών από του τελωνισμού των ειδών προς ανάλωσιν ή αποταμίευσιν, της χρονολογίας αυτού βεβαιουμένης υπό του αρμοδίου Τελωνείου εισαγωγής. 4.Ο φόρος καταβάλλεται εις τρεις ίσας μηνιαίας δόσεις, εκ των οποίων η πρώτη συν τη δηλώσει εκάστη δε των υπολοίπων, εντός εκάστου των επομένων μηνών. 5.Ο φόρος του παρόντος νόμου δεν εκπίπτεται εκ των κερδών της επιχειρήσεως δια τον υπολογισμόν του φόρου Δ΄ Κατηγορίας των καθαρών προσόδων. Άρθρ.3.-Η επαλήθευσις των επιδοθεισών δηλώσεων και ο έλεγχος προς εξακρίβωσιν των παραλιπόντων ταύτην υποχρέων, η σύνταξις των φορολογικών καταλόγων και η κοινοποίησις αποσπασμάτων αυτών, αι αποζημιώσεις των Επιτροπών, τα δικαιώματα επιδόσεως, τα της βεβαιώσεως του φόρου, ο καταλογισμός των προσαυξήσεων λόγω εκπροθέσμου, παραλείψεως ή ανακρίβειας δηλώσεως, τα της ασκήσεως και εκδικάσεως των ενδίκων μέσων, τα της παραγραφής του δικαιώματος του Δημοσίου δια την επιβολήν του φόρου και εν γένει η διαδικασία της βεβαιώσεως του φόρου διέπονται υπό των ισχυουσών εκάστοτε διατάξεων προκειμένου περί του φόρου Δ΄ Κατηγορίας των καθαρών προσόδων, εν ουδεμιά όμως περιπτώσει το ποσόν της υπό της Φορολογικής Επιτροπής καθορισθείσης ωφελείας επιτρέπεται ν’ αμφισβητηθή υπό του εισαγωγέως, όπερ είναι υποχρεωτικόν δι’ αυτόν, μη δικαιουμένου εις την άσκησιν ουδενός τακτικού ή εκτάκτου ενδίκου μέσου ως προς το κεφάλαιον τούτο. Σελ. 218 Άρθρ.4.-1.Δι’ αποφάσεων του Υπουργού των Οικονομικών θέλουσιν ορισθή: α)Τα στοιχεία και εν γένει οι παράγοντες οίτινες θα λαμβάνωνται υπ’ όψιν δια τον καθορισμόν της φορολογητέας ωφελείας, β)το περιεχόμενον και ο τύπος της δηλώσεως ως και τα συνυποβαλλόμενα δικαιολογητικά εισαγωγής κλπ. και γ)πάσα αναγκαία λεπτομέρεια δια την εφαρμογήν των διατάξεων του παρόντος νόμου. Δι’ ομοίας αποφάσεως δύναται να καθίσταται αρμόδιος δια την επιβολήν της προκειμένης φορολογίας είς Οικονομικος Έφορος εις πόλεις ένθα υπάρχουσι πλείονες της μιας Εφορίαι. 2.Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως, υποβληθήσεται δε προς κύρωσιν άμα τη επαναλήψει των εργασιών της Βουλής. 27.Δ.δ.3 Φορολογία κερδών εισαγωγέων 